**VÝZVA NA PREDKLADANIE PONÚK**

**Podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon“) pre predmet zákazky (ďalej len „Výzva“):**

*„***Poistenie majetku a poistenie**

**všeobecnej zodpovednosti***“*

1. **Identifikácia verejného obstarávateľa:**

Názov: Mesto Bojnice

Sídlo: Sládkovičova 1, 972 01 Bojnice

Konajúci: PhDr. František Tám, primátor

Kontaktné miesto: VO SK a.s., Záhradnícka 151, 821 08 Bratislava

Kontaktná osoba: Mgr. Silvia Jančová

**Predmet zákazky**

* 1. Názov predmetu zákazky: „**Poistenie majetku a poistenie všeobecnej zodpovednosti“**
  2. Opis predmetu zákazky: Predmetom verejného obstarávania je najmä poistenie majetku proti živelným rizikám, poistenie proti odcudzeniu, poistenie strojov a strojových zariadení, poistenie elektroniky, poistenie skla, poistenie všeobecnej zodpovednosti za škodu. **Podrobné vymedzenie predmetu zákazky tvorí prílohu č. 2 tejto výzvy.**
  3. Spoločný slovník obstarávania (CPV):

Hlavný predmet: Hlavný slovník: **66510000-8 Poisťovacie služby**

Doplňujúce predmety:

66515200-5 Poistenie majetku

66516000-0 Poistenie zodpovednosti

66519200-3 Poistenie strojového zariadenia

66519300-4 Doplnkové poistenie

66516400-4 Všeobecné poistenie zodpovednosti

* 1. Predpokladaná hodnota zákazky: **23 922,60 EUR (poistenie je oslobodené od dane z**

**pridanej hodnoty).** Predpokladaná hodnota zákazky sa vťahuje na všetky predpokladané samostatne uzavreté poistné zmluvy medzi verejným obstarávateľom a úspešným uchádzačom. Predpokladaná hodnota zákazky bola stanovená ako súčet poistného za poistenie predpokladaného objemu majetku (uvedeného v EURO) na poistenie jednotlivých rizík za podmienok stanovených v opise predmetu obstarávania (súčet predpokladaného poistného z jednotlivých samostatne uzavretých poistných zmlúv verejným obstarávateľom Predpokladaná hodnota zákazky takto predstavuje štvornásobok predpokladaného ročného poistného zo všetkých poistných zmlúv, ktoré verejný obstarávateľ uzavrie s úspešným uchádzačom.

1. **Miesto a lehota poskytnutia predmetu zákazky**
   1. Miesto dodania predmetu zákazky: mesto Bojnice
   2. Trvanie zmluvy alebo lehoty uskutočnenia: **4 roky od podpisu zmluvy, t.j. o 1.1.2019, 00:00 hod -31.12.2022, 24:00 hod.**
2. **Zdroj finančných prostriedkov**

Predmet zákazky bude financovaný z rozpočtu verejného obstarávateľa. Predmet zákazky sa bude financovať formou bezhotovostného platobného styku v lehote splatnosti faktúry 30 kalendárnych dní odo dňa jej doručenia.

1. **Zmluva**
   1. Výsledkom verejného obstarávania na poskytnutie služby bude „Rámcová zmluva na poistenie majetku a poistenie všeobecnej zodpovednosti za škodu“, podľa § 788 a nasledujúcich zákona 40/1964 Zb. Občianskeho zákonníka v znení neskorších predpisov, v súlade s ustanoveniami zákona SNR č. 369/1990 Zb. o obecnom zriadení a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „poistná zmluva“). S úspešným uchádzačom bude uzavretá rámcová poistná zmluva na 4 roky, s poistným obdobím 1 hospodársky rok.
   2. Návrh poistnej zmluvy uchádzača musí byť podpísaný jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
   3. Poistná zmluva pre predmet zákazky nesmie byť v rozpore s výzvou na predkladanie ponúk a s ponukou predloženou úspešným uchádzačom. Poistnú zmluvu uzatvára verejný obstarávateľ s úspešným uchádzačom. Zmluva nadobúda platnosť dňom jej podpisu oboma

zmluvnými stranami a účinnosť dňom jej zverejnenia v zmysle osobitných právnych predpisov.

* 1. Cena v EUR uvedená úspešným uchádzačom (poskytovateľom) bude záväzná pre zmluvné plnenie zákazky a bude viazaná na objem a druhu majetku, ktorý má byť predmetom poistenia, pričom pri obstaraní nového majetku alebo znížení objemu majetku je verejný obstarávateľ oprávnený vstupovať do úpravy cien na základe kritérií na hodnotenie ponúk, predložených úspešným uchádzačom.

1. **Obhliadka a dokumentácia**

Nepožaduje sa.

1. **Obsah ponuky**
   * 1. Ponuka predložená úspešným uchádzačom musí obsahovať:
     2. **Kópiu dokladu o oprávnení poskytovať službu** v súlade s ust. § 32 ods. 2 písm. e) Zákona o verejnom obstarávaní (výpis z obchodného registra alebo živnostenský list; ak má uchádzač sídlo mimo Slovenskú republiku, predkladá výpis z obdobného úradného registra s overeným prekladom; ak je uchádzačom občianske združenie alebo nadácia predkladá potvrdenie Ministerstva vnútra SR o vedení v príslušnom registri). Podmienku môže preukázať uchádzač aj predložením platného potvrdenia o jeho zapísaní do zoznamu hospodárskych subjektov podľa ust. § 152 ods. 1 Zákona, resp. predložením čestného vyhlásenia o jeho zapísaní do zoznamu hospodárskych subjektov. Fotokópiu dokladu je potrebné naskenovať a vložiť do systému JOSEPHINE.
     3. Vlastný návrh ceny plnenia predmetu zákazky podľa ***prílohy č.1 - Návrh na plnenie kritériá***, ktorý je potrebný naskenovať a vložiť do systému JOSEPHINE) a **zadanie ceny v systéme JOSEPHINE** vypočítaného v súlade s bodom 7.2. Výzvy a ďalšími informáciami uvedenými vo Výzve.
     4. Podpísaný a vyplnený **návrh zmluvy podľa *prílohy č. 3 Výzvy*** – Návrh zmluvy, ktorý je potrebné naskenovať a vložiť do systému JOSEPHINE
   1. **Mena a ceny uvádzané v ponuke**
      1. Verejný obstarávateľ požaduje stanoviť cenu za poskytovanú službu súvisiacu podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, v EUR.
      2. Uchádzač predkladá jednu ponuku, pričom musí predložiť ponuku na celý predmet zákazky v členení všetkých požadovaných položiek, ktorý tvorí Prílohu č. 1 Návrh na plnenie kritériá. Cena musí zahŕňať všetky požadované náklady na zabezpečenie predmetu zákazky.
      3. Podľa platnej legislatívy o dani z pridanej hodnoty (DPH) sú poisťovacie služby od DPH oslobodené. Z uvedeného dôvodu je sadzba DPH ako aj výška DPH rovná 0 (0% a 0 EUR).
      4. V prípade, že záujemca/uchádzač má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia Rámcovej zmluvy na poistenie majetku a poistenie všeobecnej zodpovednosti za škodu v plnej výške.
2. **Podmienky predkladania cenovej ponuky** 
   1. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok obstarávania.

* 1. **Podmienky účasti**

Uchádzač musí predložiť doklad týkajúci sa osobného postavenia podľa § 32 ods. 1, písm. e) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov – doklad preukazujúci oprávnenie poskytovať predmet zákazky – naskenovaná kópia výpisu z obchodného alebo živnostenského registra alebo obdobnej evidencie podľa miesta sídla alebo podnikania uchádzača.

**8.4 Lehota a spôsob predkladania ponúk.**

Lehota predkladania ponúk je špecifikovaná v systéme JOSEPHINE.

Predkladanie ponúk: elektronicky prostredníctvom systému JOSEPHINE.

1. **Hodnotenie ponúk podľa Kritéria na hodnotenie:**  najnižšia cena v €**: najnižšia cena v EUR**
2. **Ďalšie informácie**
3. Verejný obstarávateľ si vyhradzuje právo **neprijať** ani jednu z predložených ponúk.
4. Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia jeho ponuky, a to tak že úspešnému uchádzačovi bude oznámené, že „*verejný obstarávateľ ponuku prijíma*“ a ostatným neúspešným uchádzačom bude oznámené, že „*verejný obstarávateľ ponuku neprijíma*“.
5. **Obchodné podmienky** 
   1. Plnenie zákazky s úspešným uchádzačom, ktorého ponuka bude verejným obstarávateľom prijatá, bude realizované na základe Zmluvy, ktorej navrhované a požadované znenie verejným obstarávateľom tvorí prílohu č. 3 tejto Výzvy.
   2. Ak úspešný uchádzač nebude do 3 pracovných dni (ak sa s verejným obstarávateľom nedohodnú na dlhšej lehote) odo dňa odoslania e-mailovej výzvy na podpis akceptovať návrh zmluvných podmienok predložených verejným obstarávateľom, na ktorých znení trvá, ma sa za to, že odmietol uzatvoriť zmluvu. Ak úspešný uchádzač odmietne uzatvoriť zmluvu, verejný obstarávateľ môže uzatvoriť zmluvu s uchádzačom, ktorý sa umiestnil ako ďalší v poradí.

V Bojniciach, dňa 29.11.2018

**Prílohy:**

Príloha č. 1– Návrh na plnenie kritéria

Príloha č. 2 – Opis predmetu zákazky

Príloha č. 3- Návrh Rámcovej zmluvy

Príloha č. 4 pravidlá hodnotenia kritérií